CELEX: C2005/057/36
Language: et
Date: 2005-03-05 00:00:00
Title: Kohtuasi C-1/05: Eelotsusetaotlus, mille esitas Utlänningsnämnden 30. detsembri 2004. aasta määrusega kohtuasjas Yunying Jia v. Migrationsverket

5.3.2005   
            
            
               ET
            
            
               Euroopa Liidu Teataja
            
            
               C 57/22
            
         Eelotsusetaotlus, mille esitas Utlänningsnämnden 30. detsembri 2004. aasta määrusega kohtuasjas Yunying Jia v. Migrationsverket
   (Kohtuasi C-1/05)
   (2005/C 57/36)
   Kohtumenetluse keel: rootsi
   Euroopa Ühenduste Kohus on saanud Utlänningsnämnden'i 30. detsembri 2004. aasta määrusega esitatud eelotsusetaotluse kohtuasjas Yunying Jia v. Migrationsverket, mis saabus kohtukantseleisse 4. jaanuaril 2005.
   Utlänningsnämnden küsib Euroopa Kohtult eelotsust järgmistes küsimustes:
   
               1.
            
            
               
                           a)
                        
                        
                           Kas kohtuasjas C-109/01 tehtud Euroopa Kohtu otsuse valguses tuleb määruse (EMÜ) nr 1612/68 (1) artiklit 10 tõlgendada selliselt, et kolmanda riigi kodanik, kes on töötaja pereliige, nagu antud juhul, peab ühenduses viibima seaduslikult, selleks et omandada õigus selle töötajaga koos elada? Kas ka direktiivi 73/148/EMÜ (2) artiklit 1 tuleb tõlgendada selliselt, et kolmanda riigi kodaniku, kes on liidu kodaniku pereliige, õigus riigis elada sõltub tema seaduslikust viibimisest ühenduses?
                        
                     
                           b)
                        
                        
                           Kui direktiivi 73/148/EMÜ tuleb tõlgendada selliselt, et liidu kodaniku pereliikmest kolmanda riigi kodanik saab toetuda õigusele direktiivi tähenduses riigis elada tingimusel, et ta viibib seaduslikult ühenduses, siis kas see tähendab, et nimetatud isikul peab olema kehtiv elamisluba, mis lubab või võib tal lubada elada ühes liikmesriikidest? Kas elamisloa puudumisel piisab muul alusel antud riigis lühemat või pikemat aega viibimise õiguse olemasolust või nagu Utlänningsnämnden'i menetluses olevas asjas – kas piisab, kui elamisluba taotleval isikul on kehtiv viisa?
                        
                     
                           c)
                        
                        
                           Kui liidu kodaniku kolmanda riigi kodanikust pereliige ei saa toetuda direktiivi 73/148/EMÜ alusel õigusele riigis elada, kuna ta ei viibi seaduslikult ühenduses, siis kas talle elamisloa väljastamisest keeldumine kujutab endast liidu kodaniku EÜ artiklist 43 tuleneva asutamisõiguse piiramist?
                        
                     
                           d)
                        
                        
                           Kui liidu kodaniku kolmanda riigi kodanikust pereliige ei saa toetuda õigusele riigis elada direktiivi 73/148/EMÜ alusel, kuna ta ei viibi seaduslikult ühenduses, siis kas tema väljasaatmine põhjusel, et siseriikliku elamisloa taotlust ei saa vastu võtta pärast Rootsi sisenemist, kujutab endast liidu kodaniku EÜ artiklist 43 tuleneva asutamisõiguse piiramist?
                        
                     
         
               2.
            
            
               
                           a)
                        
                        
                           Kas direktiivi 73/148/EMÜ artikli 1 lõike 1 punkti d tuleb tõlgendada selliselt, et väljendiga “[tema] ülalpeetavad [olema]” peetakse silmas asjaolu, et Liidu kodaniku pereliige on Liidu kodanikust majanduslikult sõltuv vähemalt madalaima mõistliku elatustaseme saavutamisel oma päritoluriigis või riigis, kus ta elab hetkel?
                        
                     
                           b)
                        
                        
                           Kas direktiivi 73/148/EMÜ artikli 6 lauset b tuleb tõlgendada selliselt, et liikmesriigid võivad nõuda, et liidu kodaniku pereliige, kes väidab ennast olevat selle kodaniku või tema abikaasa ülalpeetav, esitaks lisaks liidu kodaniku antud kinnitusele muid dokumente, mis tõendavad sellise sõltuvusseisundi tegelikku olemasolu.
                        
                     
         
      (1)  Nõukogu 15. oktoobri 1968. aasta määrus töötajate liikumisvabaduse kohta ühenduse piires, EÜT L 257, 19.10.1968, lk 2.
   
      (2)  Nõukogu 21. mai 1973. aasta direktiiv liikmesriikide kodanikele seoses asutamise ja teenuste osutamisega seatavate liikumis- ja elamispiirangute kaotamise kohta ühenduse piires, EÜT L 172, 28.6.1973, lk 14.